paragraph_text: Objavio je još jednu knjigu, Le chasteau de virginité (Tvrđava djevičanstva, Dvorac djevičanstva). Knjiga je ušla u povijest francuske i europske književnosti. Postoje brojni primjerci te knjige iz 15. stoljeća, tri francuska izdanja i još jedno izdanje na latinskom od dva stoljeća poslije. Djelo jest poslanica njegovoj duhovnoj štićenici Izabeli od Villeblanchea koja se tek zaredila. Napisano je u osam poglavlja na latinskom, a predstavlja pouku o tome kako će provoditi duhovni život posvećene djevice, o dostojanstvu redovničkog staleža, krepostima poniznosti i poslušnosti, o preziru svijeta, odricanju od tjelesnih užitaka te o posvemašnjem pripadanju Kristu. Na hrvatski ga je preveo Franjo Šanjek.<ref>Kršćanska sadašnjost Juraj Slovinac: Dvorac djevičanstva (1411.), ISBN 978-953-11-0238-4, Kršćanska sadašnjost, Biblioteka: Croatica christiana fontes, 2006. (pristupljeno 15. prosinca 2015.) U pismu Izabeli od Villeblanchea, svom kumčetu, izrijekom spominje Istru na koju je bio vrlo ponosan i koju ističe kao na dio svoje hrvatske domovine(Istria eadem patria Chrawati).